'n Heerlike jeugboek wat goed genoeg is vir volwassenes om ook te geniet. Leonard is die skool se Wiskunde brein en boonop deel van die brugbou span. Maar sy lewe by die huis is alles behalwe gewoon, of normaal- wat ookal dit mag wees. Met sy Pa in 'n rolstoel, sy boetie wat 'n groot uitdaging is en niemand verstaan nie en sy ma wat probeer om te red waar sy kan.
'n Besonderse goeie en sensitiewe blik in die wêreld van outisme voel ek dit is 'n belangrike boek om te lees vir almal wat iewers in hul lewe met 'n outis te doen het. Vir my wat die ma is van 'n baie hoog funtionerende outis was dit sulke " ja ek weet" oomblikke gereeld. En eintlik ook vir enige kind waar dit kan help om hul idee oor die wêreld en wat "anders" of dan "in" of "uit" is aan te spreek.
Caz Colijn kry 'n oproep uit België wat haar lewe omver ruk. Skielik is sy nie wie sy gedink het sy is nie - haar hele lewe is 'n raaisel. Terug in die sestigs in Kongo word 'n man wreed vermoor en sy beminde vir dood agter gelaat. Wat is die verband?
Wat 'n heerlike leeservaring. Uitstekende karakters, baie kinkels in die kabel. Interessante plekke en gemaklike taal maak dit een van die lekkerste boeke wat ek in 'n lang tyd gelees het. Ek sal hom sterk aanbeveel. 5 uit 5 vir lekker lees en vasgenael hou. Ek kan nie wag vir die opvolg wat na skatting in Oktober gaan verskyn nie.